Rozhodnutie Komisie
zo 14. decembra 1989,
ktorým sa mení a dopĺňa príloha I k rozhodnutiu Rady 77/795/EHS z 12. decembra 1977, ktorým sa ustanovuje spoločný postup pre výmenu informácií o kvalite sladkých povrchových vôd v spoločenstve
(90/2/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na rozhodnutie Rady 77/795/EHS z 12. decembra 1977, ktorým sa ustanovuje spoločný postup pre výmenu informácií o kvalite sladkých povrchových vôd v spoločenstve [1], naposledy zmenené a doplnené nariadením 86/574/EHS [2], najmä na článok 5 ods. 1,
keďže boli prijaté žiadosti Francúzska, Talianska, Portugalska a Spolkovej republiky Nemecko o zmeny a doplnky prílohy I k tomuto rozhodnutiu Rady;
keďže Komisia je presvedčená, že tieto zmeny a doplnky spĺňajú požiadavky článku 5 ods. 2 rozhodnutia 77/795/EHS,
PRIJALA TOTO ROZHODNUTIE:
Článok 1
Príloha I k rozhodnutiu 77/795/EHS sa týmto mení a dopĺňa, pokiaľ ide o stanice na odber vzoriek alebo na meranie tak, ako je uvedené v prílohe k tomuto rozhodnutiu.
Článok 2
Toto rozhodnutie je adresované členským štátom.
V Bruseli 14. decembra 1989